CELEX: 32002D0359
Language: sk
Date: 2002-05-13 00:00:00
Title: Rozhodnutie Komisie z 13. mája 2002 o postupe overovania zhody stavebných výrobkov prichádzajúcich do styku s vodou určenou na ľudskú spotrebu podľa článku 20 ods. 2 smernice Rady 89/106/EHS (oznámené pod číslom K(2002) 1417)Text s významom pre EHP.

Dôležité právne oznámenie

|

32002D0359

Úradný vestník L 127 , 14/05/2002 S. 0016 - 0018

		Rozhodnutie Komisiez 13. mája 2002o postupe overovania zhody stavebných výrobkov prichádzajúcich do styku s vodou určenou na ľudskú spotrebu podľa článku 20 ods. 2 smernice Rady 89/106/EHS(oznámené pod číslom K(2002) 1417)(Text s významom pre EHP)(2002/359/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky [1], zmenenú a doplnenú smernicou 93/68/EHS [2], a najmä na jej článok 13 ods. 4,keďže:(1) Od Komisie sa vyžaduje, aby spomedzi dvoch postupov overovania zhody výrobku podľa článku 13 ods. 3 smernice 89/106/EHS vybrala "čo najmenej obtiažny postup v súlade s bezpečnosťou." To znamená, že je nevyhnutné rozhodnúť, či je pre daný výrobok alebo skupinu výrobkov existencia systému riadenia výroby, za ktorý je zodpovedný výrobca, nevyhnutnou a dostatočnou podmienkou na overenie zhody, alebo či je z dôvodov súvisiacich s dodržiavaním kritérií uvedených v článku 13 ods. 4 potrebný zásah zo strany schváleného certifikačného orgánu.(2) Článok 13 ods. 4 smernice 89/106/EHS požaduje, aby bol takto stanovený postup uvedený v povereniach a v technických špecifikáciách. Preto je žiaduce definovať pojem výrobkov alebo skupiny výrobkov, ktorý sa použije v povereniach a v technických špecifikáciách.(3) Obidva postupy ustanovené v článku 13 ods. 3 sú podrobne opísané v prílohe III k smernici 89/106/EHS. Preto je potrebné jednoznačne špecifikovať spôsoby, akými sa musia tieto dva postupy vykonávať, podľa prílohy III k tej smernici, pre každý výrobok alebo skupinu výrobkov, keďže príloha III uprednostňuje určité systémy.(4) Postup uvedený v článku 13 ods. 3 písm. a) smernice 89/106/EHS zodpovedá systémom ustanoveným v prvej možnosti, bez nepretržitého dozoru, a v druhej a tretej možnosti bodu ii) oddielu 2 prílohy III. Postup uvedený v písmene b) článku 13 ods. 3 zodpovedá systémom ustanoveným v bode i) oddielu 2 prílohy III a v prvej možnosti, s nepretržitým dozorom, bodu ii) oddielu 2 prílohy III.(5) Opatrenia ustanovené v tomto rozhodnutí sú v súlade so stanoviskom Stáleho výboru pre stavebníctvo,PRIJALA TOTO ROZHODNUTIE:Článok 1Zhoda výrobkov ustanovených v prílohe I sa overuje postupom, pri ktorom je do posudzovania a dozoru nad riadením výroby alebo samotným výrobkom okrem systému riadenia výroby prevádzkovaného výrobcom zapojený aj schválený certifikačný orgán.Článok 2Postup overovania zhody ustanovený v prílohe II musí byť označený v povereniach a v technických špecifikáciách uvedených v článku 4 smernice 89/106/EHS.Článok 3Toto rozhodnutie je adresované členským štátom.V Bruseli 13. mája 2002Za KomisiuErkki Liikanenčlen Komisie[1] Ú. v. ES L 40, 11.2.1989, s. 12.[2] Ú. v. ES L 220, 30.8.1993, s. 1.--------------------------------------------------PRÍLOHA IPotrubné zostavy a zásobovacie systémy, rúry, nádrže, ventily, kohútiky, čerpadlá, vodomery, ochranné a bezpečnostné zariadenia, tvarovky, lepidlá, spoje, tesnenia pre spoje, tesniace vložky, membrány, živice, povrchové úpravy vrátane obloženia, mazivá a mazadlá, ktoré prichádzajú do styku s vodou určenou na ľudskú spotrebu.--------------------------------------------------PRÍLOHA IIOVEROVANIE ZHODYPre nižšieuvedený výrobok (výrobky) a určené použitie (použitia) sa od CEN/CENELEC/EOTA požaduje, aby v príslušných technických špecifikáciách uvedených v článku 4 smernice 89/106/EHS upresnili tento systém (systémy) overovania zhody.Systém 1 + : pozri písm. i) oddielu 2 prílohy III SSV, s auditačným hodnotením vzoriekVýrobok (výrobky) | Určené použitie (použitia) | Úroveň (úrovne) alebo trieda (triedy) | Overovanie zhody systému (systémov) |Zostavy (potrubné a zásobovacie systémy)RúryNádržeVentily, kohútiky, čerpadlá, vodomery, ochranné a bezpečnostné zariadeniaTvarovky, lepidlá, spoje, tesnenia pre spoje, tesniace vložkyMembrány, živicePovrchové úpravyMazivá a mazadlá | v inštaláciách pre dopravu/rozvod/zásobovanie vody určenej na ľudskú spotrebu, až po, a vrátane, kohútiky u odberateľov | — | 1 + |--------------------------------------------------